Avramin Musatin

Angürai uralkodó

*Gyerekkora:*

A harcos jellemű Avramin múltját számtalan homály fedi. Születése után nem sokkal édesanyja elhagyta, így azóta is csak egy képzet él benne róla. Apja csatában elhunyt, és a fiatal Avramin igy árván maradt. Édesapja minden háborúskodásból fennmaradt örökségét elnyerte, jót és rosszat egyaránt. Megkapta földterületeit és minden anyagi vagyonát, ellenséges kapcsolatait és megvetést is, azonban az árván maradt fiút apja közeli barátja vette gondozásba, aki egészen 12 éves koráig nevelte, apja helyett apja volt, és igyekezett az apjához méltó személyiséget faragni belőle.

*Fiatalkora:*

12 éves korában nevelőapja az ifjú Avramint Bahamian hadvezér udvarába küldte szolgálni, ahol tehetségének is köszönhetően hamar megtanulta az lovas íjász harcmodort és a könnyűlovas hadviselésbe is bevezetést kapott a kor körülményeihez képest a legmagasabb szinten. Ennek következtében került a Bahadur család keze alá, ahol az uralkodóval bejárva az egész Kelet-Aeterniát, számtalan harcmodort elsajátított, némelyiküket már-már tökéletesre csiszolva. Ilyen pl. a nehézlovassággal való harcot, vagy várharcot (védekezést és ostromlást) a Malgáb-tenger északi partvidékén. A Nemesi Tanácsban eltanulta a zsoldosseregek irányítását is, és a stratégiai alkalmazásokat. Avramin kiképzése alatt elsajátította korának legkiválóbb hadvezetési módjait, és csatáiban többnyire győzelemre vezette csapatait még túlerő láttán is, így terjedt el róla az ’’Atroce’’, avagy a ’’Rettegett’’ melléknevet. A könnyű és nehézgyalogsággal kivételesen jól bánt, számtalan esetben sikerült vesztes szituációban is megfutamítania az ellenség seregeit. Leleményessége kivételes volt, így a Birodalomban a legkivételesebb szerepeket tölthette be, az uralkodó oldalán is számtalan harcot vívott.

*Családja:*

639-ben házasságot kötött a királyi származású Domicella-val, akitől a későbbiekben 2 gyermeke született: Egy lány- Graciella, illetve egy fiú-Alessio, akiben Avramin a trónörököst látta.

*Uralkodása:*

Miután a Harmadik Angürán Birodalom uralkodó nélkül maradt, a fiatal hadvezér megragadta az alkalmat, és átvette a trónt és az irányítást. Az állam reformálásába kezdett. A birodalom államformája abszolút monarchia lett, minden hatalom az ő kezében összpontosul.

*Az uralkodó karaktere, jelleme:*

Avramin mindenki előtt tisztességet és határozottságot testesített meg, amellyel számtalan körülötte lévő elismerését és tiszteletét vívta ki. Sötétkék szemeivel mindenki lelkébe lyukat fúrt, és mély személyiségével mindenkire nagy hatást gyakorolt. Magassága és kemény fizikuma elsöprő jellemet mutatott. Főként a csatákban vá lt előnyére, és ahogyan kinézete és jelleme is sugallta, megállíthatatlan és megtörhetetlenséget mutatott a csatamezőn. Kitartása páratlan volt, amely tudásával is intelligenciával felruházva méltóvá tette, hogy a Negyedik Angürán Birodalom katonai vezetője és uralkodója legyen, az a személy, aki végre egyesíti Angüra népeit, és megszilárdítja a Birodalmat Aeterniában. Családjának gondját viselte, és igyekezett elkerülni azt, amit ő gyerekként megtapasztalt. magánéletében egy gyengéd és érzelmes férfiként lépett föl, hátrahagyva harcos énjét a harcoknak, csatáknak.